als_Latn dik_Latn sag_Latn
Të dhënat nga skuadra e Shkëndisë flasin se ekipi është duke u ballafaquar me probleme të shumta që nga karakteri organizativ e deri në atë të rezultateve. Por një gjë e tillë është mohuar nga kryesia e klubit duke e potencuar për redaksinë e lajmeve sq.kurir.mk se gjërat ecin ashtu siç janë parashikuar.
-Është e vërtetë që në ndeshjet e fundit klubi ka arritur rezultate të padëshiruara, por me gjithatë nuk ka nevojë për panikë pasi gjërat brenda klubit po ecin normalisht. Për sa i përket marrja e masave ndëshkuese në klub tani për tani kryesia nuk ka marrë parasysh asgjë të tillë. Nëse do të ketë një gjë të tillë atëherë do të bëhet pasi të mbarojë sezoni, deklaruan nga klubi i Shkëndijës.
Të njëjtat burime po ashtu flasin se kryesia e klubit realisht ka menduar për ta shkarkuar trajnerin e tyre Gjore Jovanovski, dhe se në takimin e tyre të fundit ka pas mospajtime të shumta në atë se çfarë rezultate është duke shënuar ekipi. Në mediat në vend tanimë ka filluar të rrotullohen emrat eventual për zëvendësimin e Jovanovskit, dhe ata janë Bylbyl Sokoli, Artim Shaqiri, apo edhe ndonjë trajner nga jashtë nuk përjashtohet.
Skuadra e Shkëndisë nga 14 xhirot e zhvilluara radhitet në vendin e 9 me 17 pikë të tubuara, ku ka shënuar 4 fitore, 5 barazime, dhe 5 humbje. Nëse Shkëndija nuk arrin deri në fund të kampionatit të largohet nga ky pozicion, vitin e ardhshëm Shkëndijën do ta shohim në ligën e dytë.
als_Latn als_Latn als_Latn als_Latn